	

ΔΗΜΟΣ ΑΓΙΑΣ ΒΑΡΒΑΡΑΣ

Συγκεντρώνουμε σχολικά είδη 
για τα παιδιά που δεν μπορούν να έχουν

Ενημερώνουμε τους πολίτες ότι ο δήμος μας συγκεντρώνει σχολικά είδη για τα παιδιά ευάλωτων οικογενειών που υποστηρίζονται από τις Κοινωνικές υπηρεσίες του δήμου μας.
Συγκεντρώνουμε τσάντες, μολύβια, τετράδια, στυλό, μαρκαδόρους, χάρακες, μπλοκ ζωγραφικής και όλα όσα χρειάζονται οι μαθητές για το σχολείο τους.
Τα σχολικά είδη που θα προσφερθούν θα πρέπει να είναι σε άριστη κατάσταση, έτοιμα να χρησιμοποιηθούν.
Η δράση θα πραγματοποιηθεί στο Κοινωνικό Παντοπωλείο του Δήμου μας, Ηρακλείου 20 Πλατεία Μακρυγιάννη, από την Τρίτη 1/9/2026 έως και την Παρασκευή 11/9/2026 και ώρες 8 το πρωί έως 3 το μεσημέρι. Στην περίπτωση που υπάρχει δυσκολία μετακίνησης προς το Κοινωνικό Παντοπωλείο, οι πολίτες μπορούν να παραδίδουν τα είδη στο Δημαρχείο. Στελέχη των Κοινωνικών Υπηρεσιών θα παραλαμβάνουν τα σχολικά είδη, τα οποία θα διανεμηθούν στη συνέχεια στις οικογένειες, μέσω του Κοινωνικού Παντοπωλείου του δήμου μας.
Σας περιμένουμε για να δώσουμε χαρά στα παιδιά!

